ભાવનગર : ઈકો ફ્રેન્ડલી ગજાનન પ્રત્યે લોકોમાં જાગૃતિ આવી રહી છે. તા.13ને ગુરૂવારથી શરૂ થતાં ગણેશોત્સવમાં સંત કંવરરામ સિંધી હાઈસ્કૂલ ખાતે મગ અને ચોખાથી બનેલા ખીચડિયા ગણપતિના દર્શન થઈ શકશે. પ્રયત્ન ફાઉન્ડેશન દ્વારા આ અનોખું આયોજન હાથ ધરવામાં આવ્યું છે. મગ અને ચોખામાંથી બનેલા ખીચડિયા ગણપતિ પ્રથમવાર િનર્માણ પામ્યા હોવાનો દાવો કરવામાં આવ્યો છે. તા.21 સુધી દરરોજ સાંજે 6.30 થી રાત્રે 11 સુધી દર્શન ખુલ્લા મુકવામાં આવશે. ઉપરાંત જાદુઈ કળાનો ઉમેરો કરાતા તેમાં દર્શનાર્થીઓનું ધડ ગાયબ થઈ જાય અને ભગવાનને ધરેલા થાળમાં (પાત્રમાં) માત્ર મસ્તક દેખાય તે રીતે પણ આયોજન કરવામાં આવ્યું છે.